Author: _testuser
Last saved by: spano
Company: uvo

Návrh
na zrušenie niektorých úloh z uznesení vlády SR uložených 
predsedovi Úradu pre verejné obstarávanie

Číslo uznesenia: | Zo dňa: | Úloha: | Návrh:

495 | 16. 7. 1996 | C.1. | úlohu zrušiť pre predsedu ÚVO

Text: | zabezpečiť vo svojej pôsobnosti realizáciu opatrení – vyžiadať správcami majetku štátu pred predložením zmlúv o prevode správy, zámenných zmlúv a zmlúv o prevode vlastníctva nehnuteľného majetku štátu na schválenie schvaľujúcemu orgánu podľa zákona Národnej rady Slovenskej republiky č. 278/1993 Z. z. o správe majetku štátu súhlasné stanovisko Ministerstva vnútra SR k uvedeným zmluvám
Termín: | -
Uložené: | podpredsedovi vlády, ministrom, vedúcim ostatných ústredných orgánov štátnej správy SR

495 | 16. 7. 1996 | C.2. | úlohu zrušiť pre predsedu ÚVO

Text: | zabezpečiť vo svojej pôsobnosti realizáciu opatrení – schvaľovať zmluvy o prevode správy, zámenné zmluvy a zmluvy o prevode vlastníctva nehnuteľného majetku štátu len po predložení súhlasného stanoviska Ministerstva vnútra Slovenskej republiky
Termín: | -
Uložené: | podpredsedovi vlády, ministrom, vedúcim ostatných ústredných orgánov štátnej správy SR
Zdôvodnenie: | Úrad pre verejné obstarávanie nemá v správe nehnuteľný majetok štátu a z tohto dôvodu nezabezpečuje realizáciu opatrení vyplývajúcich z predmetných úloh. Z uvedeného dôvodu žiadame úlohy zrušiť.

565 | 27. 8. 1996 | C.2. | úlohu zrušiť pre predsedu ÚVO

Text: | v rozsahu svojich kompetencií zabezpečovať prispievanie ku kategóriám ekonomických a finančných štatistických údajov ustanovených v Špeciálnom štandarde MMF pre uvoľňovanie údajov
Termín: | -
Uložené: | členom vlády, vedúcim ostatných ústredných orgánov štátnej správy SR
Zdôvodnenie: | Úrad pre verejné obstarávanie v rámci svojich kompetencií neprispieva ku kategóriám ekonomických finančných štatistických údajov ustanovených v Špeciálnom štandarde MMF pre uvoľňovanie údajov. Z uvedeného dôvodu žiadame úlohu zrušiť.

308 | 30. 4. 1997 | B.3. | úlohu zrušiť pre predsedu UVO

Text: | zabezpečiť vo svojej pôsobnosti uplatnenie nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 249/1992 Zb. o platových pomeroch zamestnancov v rozpočtových a niektorých ďalších organizáciách a orgánoch v znení neskorších predpisov a nariadenie vlády Slovenskej republiky č. 250/1992 Zb. o platových pomeroch príslušníkov Zboru požiarnej ochrany Slovenskej republiky v znení neskorších predpisov
Termín: | dňom nadobudnutia účinnosti nariadenia vlády pre príslušné skupiny zamestnancov
Uložené: | ministrom, vedúcim ostatných ústredných orgánov štátnej správy SR, prednostom krajských úradov

Zdôvodnenie:

Úloha   sa   stala    neaktuálnou   dňom   nadobudnutia   účinnosti    zákona 
č. 312/2001 Z. z. o štátnej službe a zákona č. 313/2001 Z. z. o verejnej službe, teda od 1. 4. 2001, keď obidva zákony nahradili dovtedy platný zákon č. 143/1992 Zb. o plate a odmene za pracovnú pohotovosť v rozpočtových a v niektorých ďalších organizáciách a orgánoch v znení neskorších   predpisov,  z   ktorého   vychádzalo  aj   nariadenie   vlády  SR 
č. 249/1992 Zb. v znení neskorších predpisov. Z uvedeného dôvodu žiadame úlohu zrušiť.

707 | 18. 8. 1999 | C.2. | úlohu zrušiť

Text: | využiť pri aktualizácii rozpracovania Programového vyhlásenia vlády SR na roky 1999 – 2002 výsledky kontroly obsiahnuté v správe
Termín: | pri prvej aktualizácii a ďalej priebežne
Uložené: | ministrom
Zdôvodnenie: | Táto úloha bola delimitovaná z Ministerstva výstavby a regionálneho rozvoja SR pri zriadení Úradu pre verejné obstarávanie. Predmetná úloha je už v súčasnosti neaktuálna a z toho dôvodu ju žiadame zrušiť.

857 | 6. 10. 1999 | B.3. | úlohu zrušiť

Text: | zohľadňovať pri vypracovávaní jednotlivých parciálnych koncepcií, programov a politík rezortov základné zámery stratégie finančnej politiky na roky 1999 a 2000 s výhľadom na rok 2001
Termín: | priebežne
Uložené: | ministrom, predsedom ostatných ústredných orgánov štátnej správy SR
Zdôvodnenie: | Predmetná úloha je už v súčasnosti neaktuálna a z toho dôvodu ju žiadame zrušiť. Úloha bola delimitovaná z Ministerstva výstavby a regionálneho rozvoja SR pri zriadení Úradu pre verejné obstarávanie.

859 | 6. 10. 1999 | C.4. | úlohu zrušiť pre predsedu ÚVO

Text: | spolupracovať pri príprave koncepcie reformy sociálneho poistenia v Slovenskej republike

Termín: | -
Uložené: | ministrom, predsedom ostatných ústredných orgánov štátnej správy SR
Zdôvodnenie: | Úrad pre verejné obstarávanie nebol vyzvaný gestorom na spoluprácu a ani sa nepodieľal na príprave koncepcie reformy sociálneho poistenia v Slovenskej republike. Z uvedeného dôvodu žiadame úlohu zrušiť.

425 | 7. 6. 2000 | B.3. | úlohu zrušiť

Text: | zabezpečiť vo svojej pôsobnosti uplatnenie nariadenia vlády
Termín: | dňom účinnosti príslušných ustanovení nariadenia vlády
Uložené: | ministrom, predsedom ostatných ústredných orgánov štátnej správy SR, prednostom krajských úradov

Zdôvodnenie:

Úloha   sa    stala   neaktuálnou   dňom   nadobudnutia   účinnosti   zákona 
č. 312/2001 Z. z. o štátnej službe a zákona č. 313/2001 Z. z. o verejnej službe, teda od 1. 4. 2001, keď obidva zákony nahradili dovtedy platný zákon č. 143/1992 Zb. o plate a odmene za pracovnú pohotovosť v rozpočtových a v niektorých ďalších organizáciách a orgánoch v znení neskorších   predpisov,  z   ktorého   vychádzalo  aj   nariadenie   vlády  SR 
č. 249/1992 Zb. v znení neskorších predpisov. Z uvedeného dôvodu žiadame úlohu zrušiť.

719 | 13. 9. 2000 | B.1. | úlohu zrušiť pre predsedu ÚVO

Text: | podľa príslušného roku začatia výstavby, v rámci zdrojových možností rozpočtu kapitoly určeného Ministerstvom financií SR smerným limitom a s ohľadom na celkovú rozostavanosť v rámci kapitoly a jej nezvyšovanie, zaradiť verejné práce z Rozvojového programu priorít verejných prác na roky 2001-2003 do menovitého zoznamu stavieb financovaných z kapitálových výdavkov vlastnej rozpočtovej kapitoly
Termín: | v rámci prác na príprave návrhu rozpočtu kapitoly na príslušný rozpočtový rok
Uložené: | ministrom, predsedom ostatných ústredných orgánov štátnej správy SR, správcom ďalších rozpočtových kapitol, ktorí sú ústrednými investormi
Zdôvodnenie: | Úrad pre verejné obstarávanie nemá smerný limit na verejné práce a preto nemôže verejné práce zaradiť z Rozvojového programu priorít verejných prác na roky 2001-2003 do menovitého zoznamu stavieb financovaných z kapitálových výdavkov vlastnej rozpočtovej kapitoly. Z uvedeného dôvodu žiadame úlohu zrušiť.

1067 | 20. 12. 2000 | B.1. | úlohu zrušiť pre predsedu ÚVO

Text: | vypracovať kontrakty medzi ústrednými orgánmi štátnej správy a rozpočtovými organizáciami v jeho pôsobnosti na rok 2002 a ďalšie roky v súlade s návrhom opatrení a podľa štruktúry uvedenej v prílohe 1 návrhu opatrení

Termín:

kontrakty  na  rok 2002  do 31. 12. 2001  a  ďalšie roky  priebežne vždy do 
31. 12. predchádzajúceho roka

Uložené: | ministrom, predsedom ostatných ústredných orgánov štátnej správy SR

1067 | 20. 12. 2000 | B.2. | úlohu zrušiť pre predsedu ÚVO

Text:

neposkytovať príspevkovým organizáciám v ich pôsobnosti, ktoré podľa bodov C.7 a C.8 uznesenia vlády SR č. 694/2000 majú byť zaradené na nulový príspevok  od  1. 1. 2001,  príspevok  v  zmysle zákona č. 303/1995 
Z. z. o rozpočtových pravidlách alebo im poskytovať príspevok len v súlade s bodom E návrhu opatrení

Termín: | od 1. januára 2001 priebežne
Uložené: | ministrom, predsedom ostatných ústredných orgánov štátnej správy SR

1067 | 20. 12. 2000 | B.3. | úlohu zrušiť pre predsedu ÚVO

Text: | zabezpečiť publikovanie kontraktov na internetových stránkach ministerstiev, ostatných ústredných orgánov štátnej správy, ako aj na internetových stránkach organizácií, ak boli zriadené, a poskytnúť vedúcemu Úradu vlády SR potrebné údaje pre vytvorenie a publikovanie registra kontraktov na internetovej stránke www.government.gov.sk

Termín: | kontrakty na rok 2002 do 31. 1. 2002 a na ďalšie roky priebežne vždy do 31. 1.
Uložené: | ministrom, predsedom ostatných ústredných orgánov štátnej správy SR
Zdôvodnenie: | Úrad pre verejné obstarávanie nemá vo svojej pôsobnosti žiadne rozpočtové organizácie a z toho dôvodu nevypracováva predmetné kontrakty a nezabezpečuje publikovanie kontraktov na internetových stránkach. Z uvedeného dôvodu žiadame všetky tri úlohy zrušiť.

45 | 17. 1. 2001 | B.1. | úlohu zrušiť

Text: | priebežne zabezpečovať plnenie úloh vyplývajúcich z Plánu legislatívnych úloh vlády Slovenskej republiky na rok 2001
Termín: | -
Uložené: | členom vlády, predsedom ostatných ústredných orgánov štátnej správy SR

45 | 17. 1. 2001 | B.2. | úlohu zrušiť

Text: | rozpočtové dôsledky návrhov právnych predpisov vopred prerokovať s Ministerstvom financií SR
Termín: | -
Uložené: | členom vlády, predsedom ostatných ústredných orgánov štátnej správy SR
Zdôvodnenie: | Úlohy, ktoré boli uložené v Pláne legislatívnych úloh vlády Slovenskej republiky na rok 2001 a neboli do 31. 12. 2001 splnené, boli zrušené alebo presunuté do Plánu legislatívnych úloh vlády Slovenskej republiky na rok 2002. V roku 2003 v zmysle uvedeného nemožno plniť ani vyhodnocovať plnenie úloh Plánu legislatívnych úloh vlády Slovenskej republiky na rok 2001. Žiadame preto o zrušenie uvedených úloh.

61 | 24. 1. 2001 | B.1. | úlohu zrušiť pre predsedu ÚVO

Text: | nezriaďovať špeciálnu knižnicu v organizačnej štruktúre ústredného orgánu štátnej správy SR, ale uprednostniť pri uspokojovaní knižnično-informačných potrieb zamestnancov ústredného orgánu štátnej správy SR využitie existujúcich knižníc knižničného systému Slovenskej republiky, ktoré poskytujú služby verejnosti
Termín: | -
Uložené: | ministrovi školstva, ministrovi zdravotníctva, ministrovi práce, sociálnych vecí a rodiny, ministrovi životného prostredia, ministrovi pôdohospodárstva, ministrovi kultúry, vedúcemu Úradu vlády SR, predsedovi Úradu pre normalizáciu, metrológiu a skúšobníctvo SR, predsedovi Úradu jadrového dozoru SR, predsedníčke Úradu pre verejné obstarávanie, predsedovi Úradu geodézie, kartografie a katastra SR, predsedovi Správy štátnych hmotných rezerv
Zdôvodnenie: | Úrad pre verejné obstarávanie nemá v organizačnej štruktúre špeciálnu knižnicu a ani ju nemieni zriaďovať. Z uvedeného dôvodu žiadame úlohu zrušiť.

298 | 4. 4. 2001 | C.3. | úlohu zrušiť pre predsedu ÚVO

Text: | predložiť podpredsedovi vlády I. Miklošovi návrhy na zaradenie ďalších organizácií uvedených v prílohe č. 4 predloženého materiálu do zoznamu organizácií určených na transformáciu na neziskové organizácie poskytujúce všeobecne prospešné služby v súlade s Auditom súladu činností a financovania ústredných orgánov štátnej správy a organizácií v ich pôsobnosti
Termín: | priebežne do schválenia zákona o transformácii štátnych rozpočtových organizácií a štátnych príspevkových organizácií na neziskové organizácie poskytujúce všeobecne prospešné služby
Uložené: | ministrom okrem ministra obrany, predsedom ostatných ústredných orgánov štátnej správy SR
Zdôvodnenie: | Úrad pre verejné obstarávanie nie je zriaďovateľom žiadnej organizácie určenej na transformáciu na neziskovú organizáciu, poskytujúca všeobecne prospešné služby v súlade s Auditom súladu činnosti a financovania ústredných orgánov štátnej správy a organizácií v ich pôsobnosti. Z uvedeného dôvodu žiadame úlohu zrušiť.

1154 | 12. 12. 2001 | B.233. | úlohu zrušiť pre predsedu ÚVO

Text: | uskutočňovať štrukturálne reformy a proces privatizácie vo finančnom sektore a sektore verejných služieb podľa plánovaného časového horizontu
Termín: | priebežne
Uložené: | ministrom, predsedom ostatných ústredných orgánov štátnej správy SR
Zdôvodnenie: | Úrad pre verejné obstarávanie sa nepodieľa na procese privatizácie vo finančnom sektore a sektore verejných služieb a ani v budúcnosti sa podieľať nebude. Z uvedeného dôvodu žiadame úlohu zrušiť.

1164 | 13. 12. 2001 | C.1. | úlohu zrušiť pre predsedu ÚVO

Text: | riadiť sa pokynmi pre hospodárenie s finančnými prostriedkami pri realizácii programu PHARE
Termín: | trvale
Uložené: | ministrom, predsedom ostatných ústredných orgánov štátnej správy SR
Zdôvodnenie: | Úrad pre verejné obstarávanie pri realizácii programu PHARE  „Aproximácia legislatívy SR s legislatívou EÚ v oblasti verejného obstarávania“ sa riadil predmetnými pokynmi pre hospodárenie s finančnými prostriedkami. Finančné prostriedky na spolufinancovanie programu boli rozpísané Ministerstvom financií SR v rámci kapitoly rozpočtu Úradu pre verejné obstarávanie. Program bol ukončený v roku 2002 a nie je predpoklad, že úrad bude do 30. apríla 2004 čerpať ďalšie prostriedky z PHARE. Z uvedeného dôvodu žiadame úlohu zrušiť.

182 | 27. 2. 2002 | B.1. | úlohu zrušiť pre predsedu ÚVO

Text: | využiť závery z analýzy a zabezpečiť premietnutie navrhnutých opatrení na zvýšenie motivácie a stabilizácie mladých zamestnancov vo výskume a vývoji v SR v programoch a plánoch osobného rozvoja zamestnancov výskumu a vývoja organizácií, ktorých je ministerstvo alebo ústredný orgán štátnej správy SR zriaďovateľom
Termín: | priebežne do roku 2004
Uložené: | ministrom, predsedom ostatných ústredných orgánov štátnej správy SR
Zdôvodnenie: | Úrad pre verejné obstarávanie nie je zriaďovateľom organizácie výskumu a vývoja a z toho dôvodu nemôže zabezpečovať premietnutie navrhovaných opatrení na zvýšenie motivácie a stabilizácie mladých zamestnancov vo výskume a vývoji. Z uvedeného dôvodu žiadame úlohu zrušiť.

0798 | 17. 7. 2002 | B.1. | úlohu zrušiť pre predsedu ÚVO

Text: | podľa príslušného roku začatia výstavby – v rámci zdrojových možností rozpočtu kapitoly, určeného Ministerstvom financií SR smerným limitom a s ohľadom na celkovú rozostavanosť v rámci kapitoly a jej nezvyšovanie – prednostne zaradiť verejné práce z Rozvojového programu priorít verejných prác na roky 2003 – 2005 do menovitého zoznamu stavieb navrhovaných na financovanie z kapitálových výdavkov rozpočtovej kapitoly v rámci Registra investícií Ministerstva financií SR
Termín: | v rámci prác na príprave návrhu rozpočtu kapitoly na príslušný rozpočtový rok
Uložené: | ministrom, predsedom ostatných ústredných orgánov štátnej správy SR, správcom ďalších rozpočtových kapitol, prednostom krajských úradov, ktorí sú ústrednými investormi
Zdôvodnenie: | Úrad pre verejné obstarávanie nemá smerný limit na verejné práce, a preto nemôže verejné práce prednostne zaradiť z Rozvojového programu priorít verejných prác na roky 2003-2005 do menovitého zoznamu stavieb financovaných z kapitálových výdavkov rozpočtovej kapitoly v rámci Registra investícií Ministerstva financií SR. Z uvedeného dôvodu žiadame úlohu zrušiť.